Živjela Jugoslavija / Prazne noći, a beskrajni dani
Živjela Jugoslavija / Prazne noći, a beskrajni dani je singl sarajevske pop rock grupe Indexi. Objavila ga je izdavačka kuća Diskoton 1979. godine. Muzički aranžman za naslovnu pjesmu "Živjela Jugoslavija" napisao je basist Indexa Fadil Redžić, a muziku i tekst Kemal Monteno. Pjesma je prvi put koncertno izvedena na festivalu Vaš šlager sezone te iste godine uz pratnju Revijskog orkestra RTV Sarajevo. Jedna je od rodoljubivih pjesama komponiranih u čast bivše Jugoslavije. Na B strani singla je pjesma pod nazivom "Prazne noći, a beskrajni dani" za koju je tekst napisao Ismet "Nuno" Arnautalić. Muziku i aranžman napisao je gitarist Indexa Slobodan "Bodo" Kovačević. Komponirana je u prepoznatljivom rock muzičkom stilu sa riffovima i oštrim zvukom na električnoj gitari. I ova pjesma je prvi put koncertno izvedena na festivalu Vaš šlager sezone 1979. godine.